als_Latn dik_Latn sag_Latn
Ambasada e SHBA-ve në Prishtinë mirëpret vendimin e Qeverisë për Gjykatën Speciale
Ambasada e SHBA-ve në Prishtinë, ka mirëpritur vendimin e Qeverisë për kalimin e amandamenteve kushtetuese që janë të nevojshme për themelimin e Gjykatës Speciale.
Përmes një njoftimi për media kjo ambasadë ka thënë se ky është një hapë i rëndësishëm drejt përmbushjes së zotimeve që Kosova i ka bërë në prill të vitit 2014 me rastin e Shkëmbimit të Letrave me BE-në.
Lexoni njoftimin e plotë të ambasadës:
Ambasada e SHBA-ve mirëpret kalimin nga ana e Qeverisë të amandamenteve kushtetuese që janë të nevojshme për themelimin e Gjykatës Speciale. Ky është një hap i rëndësishëm drejt përmbushjes së zotimeve që Kosova i ka bërë në prill të vitit 2014 me rastin e Shkëmbimit të Letrave me BE-në. Kjo poashtu tregon gatishmërinë e Kosovës për të adresuar akuzat kundër individëve nga raporti i vitit 2011 i Këshilit të Evropës. Përpjekjet e qeverisë do t’i mundësojnë Kosovës që të ecë përpara, dhe përkrahja për gjykatën do tregojë përkushtimin e vazhdueshëm të Kosovës ndaj sundimit të ligjit.
als_Latn als_Latn als_Latn als_Latn als_Latn